ตอนอ่านหนังสือเมื่อวันที่ 24 มกราคม รู้สึกว่าชาทั้งสองขาจากบริเวณก้นกบค่ะ แต่พอช่วงเย็นออกกำลังกายยืดเหยียดก็ดีขึ้น อาการชาลงขาที่เหมือนเหน็บ+ไฟฟ้าช็อตหายไปเหลือแค่ช่วงก้นกบ แต่พอมาตอนเช้าวันนี่ (25 มกรา) ขาขวาเริ่มจะกลับมาชาค่ะ แบบแปล๊บๆเย็นๆ มีสิทธิ์เป็นกล้ามเนื้อทับเส้นประสาทหรือไม่คะ
สวัสดีค่ะ อาการชาที่ขาดังกล่าวมา อาจเกิดจาก1.ปลายเส้นประสาทอักเสบที่เกิดจากการถูกกดทับ การขาดวิตามินหรือเป็นเบาหวาน2.เส้นประสาทมีความผิดปกติในการรับความรู้สึก ทำให้รู้สึกมากจนเกินไป เช่นถูกลูบหรือสัมผัสเบาๆก็รู้สึกเจ็บ3.งูสวัด เป็นโรคผิวหนังชนิดหนึ่ง ที่อาจมีอาการแสบร้อนนำมาก่อนจะมีผื่นได้4.ความผิดปกติในสมองทำให้รับรู้ความรู้สึกผิดปกติ อาจจะเป็นชาครึ่งซีก ร่วมกับมีความกล้ามเนื้ออ่อนแรง5 นรองกระดูกทับเส้นประสาท อาจมีอาการปวดหลัง ชาร้าวลงไปตามขา ปวดเหมือนโดนไฟช็อตแนะนำสังเกตอาการว่าชาตอนทำอะไร เป็นมากขึ้นเรื่อยๆหรือไม่ หากเป็นชาหนาๆครึ่งซีกของลำตัวหรือเปล่า มีตุ่มน้ำขึ้นตรงบริเวณที่แสบ มีอาการมากจนรบกวนชีวิตประจำวัน เป็นมากขึ้นเรื่อยๆ กินยาไม่ทุเลา หรือมีความผิดปกติของระบบประสาทอื่นๆร่วมด้วยเช่น แขนขาอ่อนแรง ใบหน้าเบี้ยว พูดไม่ชัด ควรรีบพาไปพบแพทย์ ถ้าไม่สบายใจเรื่องนรองกระดูกทับเส้นประสาทซึ่งมักเป็นปวดรุนแรงด้วย ควรไปพบศัลยแพทย์ด้านกระดูกและข้อเพื่อยืนยันการวินิจฉัยค่ะการดูแลตัวเองเบื้องต้นหลีกเลี่ยงสิ่งกระตุ้น และหลีกเลี่ยงการทำท่าที่ทำให้เกิดอาการ เช่นการเสียดสี หรือการยกของหนัก ยืดเหยียดกล้ามเนื้อได้